OzLabs/hebrew-wiki-articles huggingface dataset:
נגייש

נגייש (בהונגרית: Négyes) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית נגייש קטנה משמעותית מ-378 תושבים בשנת 1990 עד 236 תושבים בשנת 2018 (ירידה של 142 תושבים).

בנגייש חיו מעט יהודים ובבית הקברות המקומי קיימות מספר מצבות של יהודים. 
{| class="wikitable"
! שנה
! כמות יהודים
! כלל האוכלוסייה
|-
|1840
|19
|
|-
|1880
|33
|602
|-
|1910
|6
|
|-
|1930
|13
|
|-
|1941
|5
|877
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=24156 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאי

שאי (בהונגרית: Sály) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שאי קטנה משמעותית בעשרות השנים האחרונות, מ-2,066 תושבים בשנת 1990 עד 1,633 תושבים בשנת 2018 (ירידה של כ-21%).

בשאי חיה קהילה יהודית ובמקום היה בית כנסת ועד היום קיים בית קברות יהודי. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|47
|
|-
|1880
|122
|1,504
|-
|1910
|63
|
|-
|1920
|61
|
|-
|1930
|47
|
|-
|1941
|57
|2,230
|-
|}

== ילידי המקום ==

* דויד אג'די, במקור קליין, 1885 – 1960) היה דוקטור לרפואה יהודי-הונגרי, רופא עור, אורולוג.

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=04729 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הונגצ'י E-HS3

דגם "הונגצ'י E-HS3"
הונגצ'י E-HS3 (באנגלית: Hongqi E-HS3) הוא קרוסאובר חשמלי מתוצרת חטיבת רכבי היוקרה הונגצ'י בבעלות FAW Car , חברת בת של FAW Group (שם רשמי: FAW Group Corporation, שם בסינית: 第一汽车集团) אשר מיוצר משנת 2018.

=="הונגצ'י E-HS3"==

* דגם "הונגצ'י E-HS3" הוצג לראשונה בתערוכת הרכב הבינלאומית של בייג'ינג, באפריל 2018.
* 5 דלתות.
* 5 נוסעים.
* מנוע קדמי חשמלי.
* סוג הנעה: הנעה קדמית.
* טווח סוללה: כ-250 ק"מ.

===גרסאות===
* דגם מנוע חשמלי המפיק 152 כ"ס.
* דגם מנוע חשמלי כפול המפיק 152 + 152 כ"ס, סה"כ 304 כ"ס.

==ראו גם==
* הונגצ'י CA770
* הונגצ'י CA72
* הונגצ'י L5
* הונגצ'י H5

== קישורים חיצוניים ==

* 
* [http://www.faw-hongqi.com.cn/ אתר היצרן] (faw-hongqi.com)

==הערות שוליים==

קטגוריה:מכוניות חשמליות
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
E-HS3
וישיי אינטרטכנולוג'י

סמל החברה
וישיי אינטרטכנטלוגי (באנגלית: Vishay Intertechnology, Inc) היא חברה אמריקאית שמייצרת מוליכים למחצה בדידים ורכיבים אלקטרונים פאסיביים.
מפעלי החברה פרוסים ברחבי העולם, לרבות בישראל, אסיה, אירופה, צפון ודרום אמריקה, ומייצרים מיישרי זרם, דיודות, טרנזיסטורי MOSFET, מוצרי אלקטרואופטיקה, מעגלים משולבים, נגדים, קבלים וסלילי השראה.

==היסטוריה==
בשנות ה-50 רשם פליקס זנדמן מספר פטנטים. הוא פיתח בצרפת את שיטת הציפוי הפוטואלסטי המאפשרת צפייה במאמצים המתפתחים במבנה הנתון לעומס, וזאת על ידי ציפוי המבנה בחומר פלסטי וצפייה, מדידה או צילום תחת אור מקוטב, במכשיר אופטי. הפיתוח נרשם כפטנט בשם "פוטו-סטרס" PhotoStress. להמצאה היו יישומים בתעשיית המכונות, הרכב, המטוסים, החלל והבנייה.

ד"ר פליקס זנדמן, יהודי ניצול שואה יליד פולין, הקים את וישיי בשנת 1962. לצורך הקמת החברה קיבל זנדמן הלוואה מבן דודו. זנדמן נתן לחברה את שמה על שם העיר וייסיאי (ביידיש: ווישיי) שבליטא, בה נולדה סבתו של זנדמן שלא נשארו בה יהודים לאחר השואה.

בשנת 1985 החברה החלה בתהליך רכישות אסטרטגיות במטרה להיות יצרן מוביל של קו רחב של רכיבים אלקטרונים.

משנת 1985 האסטרטגיה העסקית של וישיי עומדת על המרכיבים הבאים: התרחבות בתחום תעשיית הרכיבים האלקטרונים, בעיקר באמצעות רכישת יצרנים בתחום. הפחתת הוצאות באמצעות מעבר לייצור במדינות בעלות כוח עבודה זול או שהממשלה מספקת בהן תמריצים למעסיקים, מיקום אתרי ייצור ליד השווקים העיקריים של מוצריה, פיתוח מוצרים חדשים והרחבת הקשרים עם שותפים אסטרטגים ולקוחות.

בין החברות שווישיי רכשה היו "dale electronics", "Draloric electronic" ו-"Sfernice".

נכון לשנות האלפיים וישיי נחשבת לאחד היצרנים הבולטים בתחום של מוליכים למחצה בדידים ורכיבים אלקטרוניים פסיביים.

מטה החברה יושב במאלוורן, פנסילבניה. הכנסתה השנתית עומדת על 2.6 מיליארד דולר<ref></ref>, ומספר המועסקים בחברה עומד על 24,100 נכון לשנת 2018.

בנו של מייסד החברה, מארק זנדמן, מכהן כנשיא וישיי- ישראל בע"מ ומשמש במספר תפקידי מפתח בחברה הבינלאומית.

==קישורים חיצוניים==

* 

==הערות שוליים==

קטגוריה:חברות אלקטרוניקה אמריקאיות
צב יבשה אירופי

צב יבשה אירופי או צָב אֵירוֹפִּי (שם מדעי: Testudo hermanni) הוא מין של צב יבשה מהמשפחה צבים יבשתיים המצוי בדרום אירופה. הוא קרוי גם צב הרמן על שם הרופא הצרפתי יוהאן הרמן.

הצב בעל שריון קטן בצבע צהוב ומכוסה בלוחיות עם קצוות שחורים מודגשים. במראהו הוא דומה לצב היבשה החי בישראל ומגיע לאורך ממוצע של 28 ס"מ אך משתנה לפי התת-מינים. משקלו מגיע ל-3-4 ק"ג. מבנה השריון דמוי-קערה הפוכה והוא בעל רגליים קצרות היכולות להתכנס בתוכו. 

הצב הוא אוכל צמחים הניזון מעלים, עשבים, פרחים נמוכים ומזרעים שונים והוא רועה במרבית הזמן בצל בחורש ים תיכוני או בשדות. צבים ממין זה יכולים לחיות מעל 31 שנה, למרות גודלם הקטן אך רבים מהצעירים נטרפים.

צב זה מצוי בסיכון קל בטבע עקב פגיעה במקום חיותו לחקלאות ועקב פגיעה מכלי רכב. סיכונים נוספים הם הדברה הפוגעת במזונו. בעבר הוא ניצוד לבשרו אך כיום הציד פחת בהרבה.

===תת-מינים===
לצב זה 2 תת-מינים:
* צב יבשה אירופי מערבי (Testudo hermanni hermanni) - מצוי בטבע במזרח ספרד, דרום צרפת, האיים הבלאריים והאיים קורסיקה, סרדיניה וסיציליה וכן באיטליה.
* צב יבשה אירופי מזרחי (Testudo hermanni boettgeri) - מצוי בטבע בסרביה, קוסובו, מקדוניה הצפונית, רומניה, בולגריה, אלבניה, טורקיה ויוון

כמה חוקרים מגדירים תת-מין נוסף: Testudo hermanni peleponnesica, אשר מצוי בבוסניה, הרצגובינה, קרואטיה ומונטנגרו, בעוד אחרים רואים בו חלק מתת-המין המזרחי.

==קישורים חיצוניים==

== הערות שוליים ==

קטגוריה:צבים יבשתיים
קטגוריה:ספרד: זוחלים
קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1789
שגיא קלב

שגיא קלב (נולד ב-30 ביולי 1971) הוא מפתח גוף ישראלי-אמריקאי.

==ביוגרפיה==
קלב נולד בחולון, במהלך שירותו הצבאי החל לעסוק בפיתוח גוף ולאחר שחרורו החל להתחרות בתחרויות בתחום ואף זכה בתואר "מר ישראל", במקביל הוא גם התחיל ללמוד חינוך גופני באוניברסיטת בר-אילן. לאחר שנה של לימודים נסע לטיול לארצות הברית, בהמשך החליט כי הוא נשאר במקום ומפסיק את לימודיו. הוא סיים תואר בתזונה באורלנדו. לאחר מכן הוא חזר להתחרות במספר תחרויות גוף בטקסס.

בנוסף קלב דגמן והופיע על מספר מגזינים ובין היתר "Iron Man" ו-"Muscle & Fitness" בו הופיע 11 פעמים. במסגרת עבודות הדוגמנות שלו הצטלם גם בעירום, הוא הופיע בין היתר גם בסדרה משמר המפרץ. 

קלב למד מספר קורסים נוספים בתזונה ורפואה אלטרנטיבית וייסד את תוכנית האימונים הייחודית לו "The body beast" והוא עובד כמאמן כושר. בתוך כך, אימן קלב בין היתר באופן אישי את כוכב הרווק שון לאו .

==קישורים חיצוניים==

* 

* [https://www.ironmanmagazine.com/middle-east-muscle-sagi-kalev שגיא קלב] במגזין Middle East
* [https://www.bodybuilderbeautiful.com/profiles/2009/10/sagi-kalev.html שגיא קלב] באתר Bodybuilder Beautiful Profiles
* 

==הערות שוליים==

קטגוריה:מפתחי גוף ישראלים
קטגוריה:דוגמנים ישראלים
קטגוריה:מהגרים מישראל לארצות הברית
קטגוריה:חולון: אישים
קטגוריה:ישראלים שנולדו ב-1971
שיר ערש לבלונדיניים

"שיר ערש לבלונדיניים" (באנגלית: Blund's Lullaby) הוא סרט אימה על-טבעי שוודי קצר אותו ביימו, הפיקו והסריטו אמנדה נילסון ומגדה לינדבלום. הסרט הקצר נכלל ביקום הקולנועי של לזמן את הרוע, ועלילתו עוסקת בפעילות על-טבעית שנגרמת באמצעות סימנים מקדימים של מטריות הנפתחות מעצמן ותיבת נגינה.

הסרט פורסם ב-14 בספטמבר 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי".

== עלילה ==
הסרט מתחיל כאשר ניתן לראות שתי אחיות בלונדיניות משחקות תופסת בחצר הבית שלהן. לאחר מכן, השתיים מצחצחות שיניים ונכנסות לבית כיוון שאמא שלהן קוראת להן להיכנס פנימה. אחת מהן מחליטה לקרוא ספר בסלון הבית, בעוד השנייה חשה ברע ומעדיפה להיכנס לחדרה. היא ממהרת לחדר המדרגות שם היא חווה תחושה מוזרה.

מיד לאחר מכן, כשהיא עולה במדרגות, היא מוצאת מעין תיבת נגינה בצבע אדום ומושכת בחוט שלה וזו מתחילה לנגן. בסמוך לכך, נפתחת בפתאומיות מטרייה הגורמת לה להיבהל ולרוץ לחדרה. לאחר שנכנסה לחדר, היא הולכת לישון כשהיא מבוהלת ומבולבלת, וכאשר היא קמה היא נחרדת לגלות כי מטריות רבות מקיפות אותה מכל כיוון.

== שחקנים ==
* אגנס מלין – אחות 1
* מתילדה מלין – אחות 2

== הוצאה ==
הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו.

== קישורים חיצוניים ==

* 

==הערות שוליים==

קטגוריה:סרטי 2017
קטגוריה:סרטי אימה מ-2017
קטגוריה:היקום הקולנועי של לזמן את הרוע
קטגוריה:סרטי אימה על-טבעיים שוודיים
קטגוריה:סרטים באנגלית
קטגוריה:בלונד
כיתריה

כיתריה פאוץ’ (נולדה ב-1996), המוכרת בשמה הפרטי כיתריה, היא זמרת פופ ישראלית, מקהילת העבריים מדימונה.

==ביוגרפיה==
כיתריה נולדה ב-1996 וגדלה בדימונה בבית להורים מוזיקליים. לזהורה, אשר הייתה בעצמה זמרת, ולחזקיה, נגן פסנתר ותופים. היא חלק מקהילת העבריים מדימונה.

בשנת 2018 התפרסמה לראשונה בתחרות The Four ישראל והגיעה למקום השני. לאחר סיום התחרות השתתפה בסינגל של איזי "עוד לא נגמר השיר". בהמשך אותה שנה השתתפה בעונה השישית של הכוכב הבא לאירוויזיון והגיעה למקום השני.

בשנת 2019 השתתפה במחזמר כמו גדולים.

בשנת 2020 השתתפה בסינגל של סאבלימינל לכבוד יום העצמאות 2020 "ימים טובים" יחד עם האולטראס, רן שפיר, ים רפאלי וגד אלבז.

==חיים אישיים==
כיתריה מתגוררת כיום ברמת גן ועובדת במאפייה.

==דיסקוגרפיה==
===השתתפות בסינגלים===
* 2018: "עוד לא נגמר השיר"
* 2020: "ימים טובים"

==קישורים חיצוניים==

* 
* 

==הערות שוליים==

קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
קטגוריה:מתמודדות הכוכב הבא
קטגוריה:העבריים השחורים
קטגוריה:דימונה: אישים
קטגוריה:ישראליות שנולדו ב-1996
קטגוריה:ישראלים שנולדו ב-1996
שרלוט אפשטיין

שרלוט "אפי" אפשטיין (באנגלית: Charlotte "Eppie" Epstein; ספטמבר 1884–1938) הייתה מאמנת השחייה של נבחרות הנשים של ארצות הברית לאולימפיאדות בשנות ה-20 (אנטוורפן 1920, פריז 1924 ואמסטרדם 1928), ייסדה את איגוד שחיית הנשים. כינויה היה "האמא של השחייניות האמריקאיות".

== ביוגרפיה ==
אפשטיין נולדה וגדלה בניו יורק. היא עבדה כקצרנית. בשנת 1914 היא הקימה את ליגת ההצלה של נשים, במטרה לקדם תרבות שחייה בקרב ילדות, נערות ונשים. באותה העת פעילות גופנית כולל שחייה נחשבה כלא מועילה לבריאותן של נשים . בשנת 1917 היא ייסדה את איגוד שחיית הנשים, שקידם את בריאותן של הנשים באמצעות השחייה.

היא נבחרה לאמן את נבחרות הנשים בשחייה לאולימפיאדות. שחייניותיה שכונו "שחייניות אפי", זכו ב-202 תארים לאומיים אישיים וקבעו 51 שיאי עולם. בין השחייניות ניתן לציין את אלינור הולם, איילין ריגין וגרטרוד אדרלה, שצלחה את תעלת למאנש בשנת 1926, ושברה את שיא הגברים ביותר משעתיים. היא הובילה את שחייניות ארצות הברית ב-3 אולימפיאדות (אנטוורפן 1920, פריז 1924 ואמסטרדם 1928) והייתה הדוברת של ספורט הנשים בכלל.

היא נאבקה למען זכות בחירה לנשים. וערכה תחרויות שחייה למען מטרה זו. היא נאבקה למען שוויון בתחרויות בין נשים לגברים בכל הקשור במרחק של המשחים, באירועים עצמם, וגם למען שינוי של בגד הים של הנשים.

בשנת 1936 היא החרימה את אולימפיאדת ברלין בגלל השלטון הנאצי ויחסו ליהודים.

אפשטיין נפטרה בשנת 1938.

== הנצחה ==
* בשנת 1974 הונצחה אפשטיין בהיכל התהילה הבינלאומי בשחייה.
* בשנת 1982 הונצחה אפשטיין ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

== קישורים חיצוניים ==
* Linda J. Borish, [https://jwa.org/encyclopedia/article/epstein-charlotte Charlotte Epstein], Encyclopedia 

== הערות שוליים ==

קטגוריה:שחייניות אמריקאיות
קטגוריה:מאמני שחייה אמריקאים
קטגוריה:מאמנות שחייה
קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:אמריקאיות שנפטרו ב-1938
קטגוריה:אמריקאים שנפטרו ב-1938
אצטדיון אלברטו גריסאלס

אצטדיון אלברטו גריסאלס (בספרדית: Estadio Alberto Grisales) הוא אצטדיון כדורגל הממוקם בעיר ריונגרו שבקולומביה ומכיל כ-14,000 מקומות. הוא משמש כאצטדיונה הביתי של קבוצת אגילס דוראדס מאז 2015. 

בעבר שימש כאצטדיונה הביתי של קבוצת דפורטיבו ריונגרו משנת 1991 ועד 2013 ואחר כך עבר לשמש כאצטדיונה של איטגווי לאונס ששינתה את שמה מדפורטיבו ריונגרו בין 2014-2018. לאחר שקבוצת אגילס דוראדס ריונגרו אושרה ב-5 בינואר 2016 בשמה החדש (הקודם היה אגילס דוראדס דה פריירה), היא עברה לשחק באצטדיון ושילמה כ-100 מיליון פסו עבור החלפת משטח הדשא מלאכותי לדשא טבעי. הבכורה על המשטח החדש הייתה ב-24 בפברואר 2016 מול מיונאריוס וריונגרו ניצחה 1-2. 

מאז 2017 מארח האצטדיון גם את משחקי הקבוצה בטורניר הקופה סודאמריקנה.

==קישורים חיצוניים==

אלברטו גריסאלס
קטגוריה:קולומביה: אצטדיונים ומתקני ספורט לאומיים
לי דאג'או

לי דאג'או (בסינית: 李大钊, פיניין: Lǐdàzhāo, באנגלית: Li Dazhao; 29 באוקטובר 1889 - 28 באפריל 1927) היה אינטלקטואל סיני שהיה בין מקימי המפלגה הקומוניסטית הסינית עם צ'ן דושיו וקומוניסטים מוקדמים אחרים ב-1921. הוצא להורג על ידי אנשי הקוומינטנג.

== ביוגרפיה ==
לי נולד למשפחת איכרים במחוז לואטינג, פרובינציית חביי. הוא התחיל את החינוך המודרני הפורמלי בבית הספר התיכון יונגפנגפו. מ-1907 עד 1913, הוא למד במכללת בייאנג פוליטיקה ומשפט בטיינג'ין.

בין השנים 1914–1916 למד כלכלה פוליטית באוניברסיטת ואסדה ביפן לפני שחזר לסין ב-1916.

הוא לא סיים את לימודיו, וסולק מהאוניברסיטה ביפן בגלל היעדרותו הממושכת, כי השתתף בצורה פעילה בפעולות הפוליטיות נגד יואן שה-קאי בשאנגחאי בתחילת 1916.

== ספרן באוניברסיטת פקין ==

כאינטלקטואל מוביל בתנועה לתרבות החדשה, גויס לי על ידי צ'אי יואן-פיי לעמוד בראש הספרייה באוניברסיטת פקין. בתפקידו זה השפיע על מספר סטודנטים בתנועת הארבעה במאי, ובהם מאו דזה-דונג, שעבד בחדר הקריאה של הספרייה. לי היה בין הראשונים מהאינטלקטואלים הסינים שחשפו את כפרי סין כבסיס לתנועה פוליטית והיה בין הראשונים שביקשו לבחון את רעיון הממשלה הבולשביקית בברית המועצות כמודל אפשרי לרפורמה בסין. עם זאת, הוא שמר על יחסים קרובים עם אנשים אחרים בתנועה לתרבות חדשה כמו הו שי.

== מייסד שותף של המפלגה הקומוניסטית ==
ציור של הפגישה של לי דז׳או (יושב מצד ימין) עם סוכן הקומינטרן, גרגורי וויטינסקי, 1920 - 1921
לפי דיווחים רבים, לי היה לאומני והאמין שהאיכרים בסין צריכים לממלא תפקיד חשוב במהפכה של סין. בדומה לאינטלקטואלים רבים של ימיו, שורשי חשיבתו המהפכנית של לי היו למעשה בעיקר באנרכיה הקומוניסטית, אך לאחר אירועי הארבעה במאי, וכישלונות הניסויים האנרכיסטיים של אינטלקטואלים רבים, כמו בני ארצו, הוא פנה יותר לכיוון המרקסיזם. הצלחת המהפכה הבולשביקית הייתה גורם מרכזי בשינוי דעותיו. בשנים מאוחרות יותר שילב לי הן את השקפותיו הלאומיות המקוריות והן את השקפותיו המרקסיסטיות, כדי לתרום להשקפה פוליטית חזקה לסין.

לי יזם את תנועת הנוער הסוציאליסטי בפקין, בשנת 1920, לקראת הפגישה הראשון של המפלגה הקומוניסטית הסינית בשאנגחאי ביולי 1921. אף על פי שלי לא היה מסוגל להשתתף, הוא נקרא מייסד של המפלגה הקומוניסטית יחד עם צ'ן דושיו.

בהנהגתם של לי וצ'ן, המפלגה פיתחה קשר הדוק עם הקומינטרן שבשליטת הסובייטים. בהוראת הקומינטרן, לי וצ'ן התגייסו לקוומינטנג ב־1922. לי נבחר לוועד הפועל המרכזי של הקוומינטנג ב־1924.

== מוות ==
המתחים בין הקומינטרן, הקוומינטנג והמפלגה הקומוניסטית הסינית יצרו הזדמנויות לתככים פוליטיים ואופורטוניזם. עם קריסת החזית המאוחדת בשנת 1927, לי נתפס במהלך פשיטה שהוזמנה על ידי חבורת (קליקה) פאנגייאן על השגרירות הסובייטית בפקין. הוא נתפס יחד עם תשעה עשר אנשים נוספים שנעצרו במהלך הפשיטה. הוא הוצא להורג בתלייה על פי הוראתו של ג'אנג דזוו-לין מצביא החבורה, ב-28 באפריל 1927.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת ואסדה
קטגוריה:קומוניסטים סינים
קטגוריה:אישים שהוצאו להורג בסין
קטגוריה:סגל אוניברסיטת פקין
קטגוריה:סינים שנולדו ב-1889
קטגוריה:נפטרים ב-1927
מילטון גרין

מילטון גבריאל גרין (באנגלית: Milton Gabriel Green; 31 באוקטובר 1913 - 30 במרץ 2005) היה אתלט יהודי-אמריקאי. שיאן עולם בריצת משוכות, 45 יארד משוכות ו-60 מטר משוכות וזוכה מדליית ארד באליפות ארצות הברית (1936) בקפיצה לרוחק.

== ביוגרפיה ==
גרין נולד וגדל בלוול, מסצ'וסטס. הוא למד באוניברסיטת הרווארד.

===1935===
====שיאן עולם====
בתחרות אתלטיקה בין שלוש האוניברסיטאות המובילות בארצות הברית, אוניברסיטת ייל, אוניברסיטת פרינסטון ואוניברסיטת הרווארד בה למד, ב-13 בינואר 1935 ניצח גרין בריצת 45 יארד משוכות והשווה את שיא העולם בתוצאה של 5.8 שניות.

===1936===
בתחרות שנערכה במדיסון סקוור גארדן, ניו יורק בתחילת שנת 1936 השווה גרין בריצת 60 מטר משוכות גבוהות את שיא העולם בתוצאה של 7.5 שניות. אף על פי שהיה אצן המשוכות המוביל בארצות הברית לאולימפיאדת ברלין (1936) בחר גרין להחרים את המשחקים האולימפיים בגלל השלטון הנאצי ויחסו ליהודים. באותה העת החרם שלו לא זכה לתהודה רחבה בתקשורת.
====מדליית ארד באליפות ארצות הברית====
בתחרות שנערכה בקיימברידג', מסצ'וסטס ב-23 במאי אותה שנה הוא קבע בקפיצה לרוחק שיא אישי חדש של 7.60 מטר, שדירגה אותו במקום שמיני בעולם באותה העת. באליפות ארצות הברית שנערכה פרינסטון, ניו ג'רזי באותה שנה הוא זכה במדליית ארד בקפיצה לרוחק בתוצאה של 7.56 מטר, אחרי ג'סי אוונס (8.00 מטר) וקרמיט קינג (7.75 מטר).

במלחמת העולם השנייה הוא שירת בצבא ארצות הברית. לאחר המלחמה הוא עבד כמפתח מרכז קניות עד לפרישתו בשנת 1971.

== שיאים אישיים ==
* ריצת 45 יארד משוכות גבוהות: 5.8 שניות (1935), שיא עולם בעבר
* ריצת 60 מטר משוכות גבוהות: 7.5 שניות (1936), שיא עולם בעבר
* קפיצה לרוחק: 7.60 מטר (1936)

== הנצחה ==
* בשנת 1997 הונצח גרין ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

== קישורים חיצוניים ==
* [http://trackfield.brinkster.net/Profile.asp?ID=7993&Gender=M מילטון גרין], באתר Track and Field Statistics 
* [https://www.harvardvarsityclub.org/article.html?aid=1497 Milton Gabriel Green ‘36] Harvard Varsity Club 
* Ron Moody, [https://www.findagrave.com/memorial/10713133 Milton Green] 
* [https://www.youtube.com/watch?v=LUrnHGywOME Varsities Duel (1935) 1:05] 
* 

קטגוריה:אתלטים יהודים אמריקאים
קטגוריה:אצנים אמריקאים
קטגוריה:רצי משוכות אמריקאים
קטגוריה:קופצים לרוחק אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1913
קטגוריה:אמריקאים שנפטרו ב-2005
משפחת מקמהן

משפחת מקמהן (באנגלית: McMahon) היא משפחה אירית-אמריקאית אשר ידועה בשל עיסוקה בהיאבקות מקצועית, עסקים ופוליטיקה. המשפחה מוכרת בשל שליטתה בארגון ההיאבקות האמריקאי, ה-WWE. העסק העיקרי של המשפחה הוא היאבקות מקצועית, אך בנוסף למשפחה יש עסקים נוספים הקשורים ל-WWE כמו ערוץ טלוויזיה ייחודי (ה-WWE Network), תעשיית סרטים ועוד. ארגון ההיאבקות בעל ליגת פוטבול אמריקאית מקצועית בשם XFL, שהייתה בפעילות במשך שתי תקופות שונות.

==היסטוריה==

השושלת של המשפחה התחילה כשג'ס מקמהן החל לקדם מופעי היאבקות בשנת 1915. בשנת 1953, הקים ביחד עם טוטס מונדט את הארגון CWC . כשג'ס מת שנה לאחר מכן, בנו, וינסנט ג'. מקמהן , השתלט על העסק. בהמשך שינה פעמיים את שם הארגון (בפעם הראשונה ל-WWWFׁׂ (World Wide Wrestling Federation) ובפעם השנייה ל-WWF (World Wrestling Federation). כשפרש בשנת 1982, בנו מנישואיו הראשונים, וינסנט קנדי מקמהן, רכש את העסק וכתוצאה מכך משמש כיושב ראש וככמנכ"ל של החברה, הידועה כיום בשם WWF, World Wrestling Entertainment מאז ששינתה את שמה בשנת 2002.

וינסנט קנדי מקמהן נשוי ללינדה מקמהן ולזוג שני ילדים, שיין וסטפני. שיין נשוי למריסה מזולה, וסטפני נשואה לפול לווק, הידוע יותר בשם הבמה שלו, טריפל H. לסטפני ופול שלוש בנות הקרויות בשמות אורורה רוז, מרפי קליין וווהן אוולין. לשיין ומריסה שלושה בנים הקרויים בשם דקלן ג'יימס, קניון ג'ס ורוגאן הנרי. לינדה ויתרה על תפקידה בחברה כמנכ"לית לטובת ריצה להסנאט של ארצות הברית בקונטיקט. בתחילת שנת 2010, עזב שיין עזב את ה-WWE והפך ליושב ראש ולמנהל הבכיר של חברת You on Demand Inc, חברה בניו יורק, אך עסקיה הראשיים נמצאים בסין. בהמשך, בשנת 2016 חזר שיין ל-WWE, לתפקיד בעל רקע בעלילות הארגון. נכון לחודש יוני של שנת 2016, ל-WWE יש שווי שוק של מעל ל-1.38 מיליארד דולרים.

בדצמבר 2016, לינדה הועמדה לתפקיד המנהלת למנהל עסקים קטנים על ידי הנשיא דונלד טראמפ ומונתה לתפקיד באופן רשמי בשנת 2017.

==אילן יוחסין==

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WWE
האורה

האורה (בבנגלית: হাওড়া, באנגלית: Howrah, בהינדי: हावड़ा) היא עיר במערב בנגל שבהודו. העיר שוכנת על גדותיו של נהר הוגלי , מול העיר קולקטה, בירת מערב בנגל.

==היסטוריה==
ההתיישבות באזור החלה לפני כ-500 שנים וסוקרה על ידי חוקרים אירופאים במהלך המאה ה-16. העירייה המקומית הוקמה רשמית בשנת 1862, תקופה בה התגוררו בהאורה כעשרות אלפי בני אדם.

נכון לשנת 2011, מתגוררים בהאורה כ-1.07 מיליון תושבים בכ-244,135 משקי בית.

==קישורים חיצוניים==

* 
* 

קטגוריה:מערב בנגל: ערים
סיד קיל

סידני "סיד" קיל (באנגלית: Sidney "Sid" Kiel, 18 ביולי 1916 - 19 ביולי 2007) היה אתלט יהודי-דרום אפריקאי. התמחה בריצת משוכות, אלוף ושיאן דרום אפריקה בריצת 110 מטר משוכות ושחקן קריקט בתפקיד חובט פותח (Batsman) בשנים 1939–1947.

== ביוגרפיה ==
קיל נולד וגדל בוורד, מדינת אורנג' החופשית למשפחה יהודית ובגיל 7 עבר עם משפחתו לקייפטאון בעקבות מותו של אביו.

בשנת 1935 קבע קיל בריצת 120 יארד משוכות שיא דרום אפריקה חדש.

בתחרות שנערכה ביוהנסבורג ב-2 במאי 1936 קבע קיל בריצת 110 מטר משוכות תוצאה של 14.6 שניות ונבחר לייצג את מדינתו באולימפיאדת ברלין (1936), אך בחר להחרים את המשחקים האולימפיים בגלל השלטון הנאצי ויחסו ליהודים.

בתחרות שנערכה בקייפטאון ב-2 באוקטובר 1937 קבע קיל בריצת 110 מטר משוכות שיא אישי חדש של 14.4 שניות ודורג 12 בעולם.

במשחקי האימפריה הבריטית שנערכו בסידני, אוסטרליה בשנת 1938 סיים קיל בריצת 110 מטר משוכות במקום חמישי בתוצאה של 14.7 שניות.

בשנת 1939 החל בקריירת קריקט שנמשכה עד לשנת 1947. הוא סיים את לימודי הרפואה באוניברסיטת קייפטאון והצטרף לחיל הרפואה של דרום אפריקה במלחמת העולם השנייה. לאחר מכן, עבד כרופא פנימאי בבית חולים סומרסט. בשנת 1949 הוא התחתן ולזוג נולדו בן ובת.

== שיאים אישיים ==
* ריצת 110 מטר משוכות: 14.4 שניות (1937)

== קישורים חיצוניים ==

* [http://trackfield.brinkster.net/Profile.asp?ID=8926&Gender=M סיד קיל], באתר Track and Field Statistics 
* [https://www.youtube.com/watch?v=4YJblW_QCTQ סיד קיל], באתר youtube 

== הערות שוליים ==

קטגוריה:אתלטים יהודים
קטגוריה:אצנים דרום אפריקאים
קטגוריה:רצי משוכות
קטגוריה:שחקני קריקט
קטגוריה:דרום אפריקאים שנפטרו ב-2007
קטגוריה:ילידי 1916
אוולין טצ'ופ

אוולין טצ'ופ (בגרמנית: Evelyne Tschopp; נולדה ב-19 ביוני 1991) היא ג'ודוקא שווייצרית אשר מתחרה בקטגוריית המשקל עד 52 ק"ג.

באוקטובר 2015 היא זכתה במדליה הראשונה שלה בתחרות מהסבב העולמי הבכיר, כאשר זכתה במדליית כסף בגראנד סלאם פריז.

טצ'ופ התחרתה באולימפיאדת ריו דה ז'ניירו 2016 והודחה בשלב שמינית הגמר לאחר ניצחון על פריסיליה ג'נטו הצרפתייה והפסד למאילינדה קלמנדי מקוסובו.

באליפות אירופה 2017 אשר נערכה בוורשה, זכתה טצ'ופ במדליית הארד בקטגוריית המשקל עד 52 ק"ג. היא הגיעה עד שלב רבע הגמר בו הפסידה למאילינדה קלמנדי מקוסובו ונשרה לקרבות בית הניחומים. לאחר ניצחון על לריסה פלוריאן הרומנית היא עלתה לקרב על מדליית הארד בו גברה בניקוד ווזארי על אודט ג'ופרידה האיטלקייה. באליפות אירופה 2018 שנערכה בתל אביב היא שוב זכתה במדליית הארד. היא הגיעה עד שלב חצי הגמר בו הפסידה לנטליה קוזיוטינה הרוסייה ונשרה לקרב על מדליית הארד בו ניצחה באיפון תוך 22 שניות מהפתיחה את ריקה פופ ההונגרייה.

==פרסים==
מקור:
*אליפות אירופה:
:ורשה 2017: מדליית ארד בקטגוריית המשקל עד 52 ק"ג
:תל אביב 2018: מדליית ארד בקטגוריית המשקל עד 52 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד סלאם פריז 2015: מדליית כסף
:גראנד פרי אלמטי 2016: מדליית זהב
:גראנד פרי אגאדיר 2018: מדליית זהב
:גראנד פרי טביליסי 2018: מדליית כסף
:גראנד פרי קנקון 2018: מדליית ארד
:גראנד פרי טשקנט 2018: מדליית כסף
:גראנד פרי חוחחוט 2019: מדליית כסף

==קישורים חיצוניים==

==הערות שוליים==

קטגוריה:ספורטאיות שווייצריות
קטגוריה:ג'ודוקא באולימפיאדת ריו דה ז'ניירו (2016)
קטגוריה:שווייצריות שנולדו ב-1991
קטגוריה:שווייצרים שנולדו ב-1991
קרייתיים

מפת הנחלות השבטים. נחלת ראובן צבועה בזהוב בצידה הימני של המפה
קִרְיָתַיִם או קריתן (במואבית: 𐤒𐤓𐤉𐤕𐤍<ref name=":0">KAI 181 שורה 10</ref>) היא עיר בעבר הירדן, באזור מידבא. שמה מופיע ב (בנחלת שבט ראובן) ובמצבת מישע.<ref name=":0">KAI 181 שורה 10</ref>

במצבת מישע מוזכרת קריתן, היא קריתים, כאחת הערים שבנה המלך מישע (הניקוד לא במקור ונועד להקלת הקריאה):<ref name=":02"></ref>

בתיאור נחלת שבט ראובן בספר יהושע מוזכרת קריתים:

אוסביוס מזהה אותה עם הכפר קריתה ממערב למידבא, ומזרחה לעיר נמצאים חמי קלירוהי. שמה של קריתים נשמר בשמה של ח'רבת אל־קוריה השוכנת כ־10 ק"מ מערבית למידבא.<ref name=":02"></ref> יש הסוברים כי ניתן לזהות את העיר עם קריות המוזכרת ב ומזוהה עם ג'לול הממוקמת מזרחית למידבא. סקר ארכאולוגי שנערך באזור מלמד כי האזור בסביבות קריתים היה חשוב בתקופת הברונזה התיכונה והמאוחרת.

==הערות שוליים==

קטגוריה:יישובי המקרא
קטגוריה:מואב
קטגוריה:נחלת שבט ראובן
קטגוריה:אתרי המקרא
אפרים פיש

הרב אפרים פיש (וויש) אשכנזי (? – 1596 לערך), היה חתנו של המהרש"ל, אב בית הדין בבריסק והרב הראשון לעדת האשכנזים בירושלים.

== תולדותיו ==
הרב אפרים פיש אשכנזי נולד לר' משה יהודה בבריסק, שם היה האב"ד וראש ישיבה שלדברי המהריט"ץ מנתה כ–200 תלמידים, הוא נשא לאישה את ולנטינה, בתו של המהרש"ל. עלה לירושלים בשנת ה'שמ"ט ושימש כרב של עדת האשכנזים שם.

הב"ח מזכירו בספרו: . רבי שמעון אנשבורג מפרנקפורט דמיין מחבר ספר "דבק טוב" על רש"י על התורה הוא תלמידו.

המהרי"ט והמהריט"ץ כתבו בשבחו.

== משפחתו ==
בתו נישאה לרבי יעקב הכהן (כ"ץ), אביו של רבי אפרים הכהן.

== לקריאה נוספת ==
* גליס, י. (ירושלים, תשל״ה). אנציקלופדיה לתולדות חכמי ארץ ישראל, חלק א עמוד רכ: 'רבי אפרים פייש ב״ר משה יהודה אשכנזי'
*הכהן, נ. י (חיפה, תשכ"ז - תש"ל) אוצר הגדולים אלופי יעקב, חלק ג עמ' קפד-קפה
* פרומקין, א.ל. (תשכ״ט). תולדות חכמי ירושלים חלק ראשון. עורך:רבלין, א. תל אביב: דפוס סלומון, ירושלים, תרפ״ט. עמ' 107

== הערות שוליים ==

קטגוריה:ברסט: רבנים
קטגוריה:ירושלים: רבנים
קטגוריה:משפחת אשכנזי
קטגוריה:ראשוני האחרונים
מוניקה אונגוראנו

מוניקה אונגוראנו (ברומנית: Monica Ungureanu; נולדה ב-9 בינואר 1988) היא ג'ודוקא רומנייה אשר מתחרה בקטגוריית המשקל עד 48 ק"ג.
== קריירה ==
באפריל 2006 היא זכתה במדליה הראשונה שלה בתחרות מהסבב העולמי, כאשר זכתה במדליית ארד בתחרות 'World Cup Bucharest'.

אונגוראנו התחרתה באולימפיאדת ריו דה ז'ניירו 2016 והודחה בסיבוב הראשון לאחר הפסד לשרלין ואן סניק הבלגית.

באליפות אירופה 2016 שנערכה בקאזאן היא זכתה במדליית הארד בקטגוריית המשקל עד 48 ק"ג. היא הגיעה עד שלב חצי הגמר בו הפסידה לשרלין ואן סניק הבלגית ונשרה לקרב על מדליית הארד בו ניצחה באיפון את ולנטינה מוסקט האיטלקייה. באליפות אירופה 2017 אשר נערכה בוורשה, היא זכתה שוב במדליית הארד. היא הגיעה עד שלב חצי הגמר בו הפסידה לאירנה דולגובה הרוסייה. בקרב על מדליית הארד היא ניצחה את נועה מינצקר הישראלית.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| זאגרב
| 
|-
| 2014
| גראנד פרי
| צ'ינגדאו
| סין
|-
| 2015
| גראנד סלאם
| באקו
| 
|-
| 2016
| גראנד פרי
| טביליסי
| 
|}

==קישורים חיצוניים==

==הערות שוליים==

קטגוריה:ילידות 1988
קטגוריה:ספורטאיות רומניות
קטגוריה:נשים ג'ודוקא באולימפיאדת ריו דה ז'ניירו (2016)
טום וורנר

טומאס צ'ארלס וורנר (באנגלית: Thomas Charles Werner; נולד ב-12 באפריל 1950) הוא מפיק טלוויזיה ואיש עסקים יהודי-אמריקאי, בעליה של קבוצת הכדורגל ליברפול ושל קבוצת הבייסבול בוסטון רד סוקס. 

== חייו ==
וורנר נולד למשפחה יהודית בניו יורק ולו אחות ואח. אחיו הוא הקולנוען פיטר וורנר, זוכה אוסקר על סרט קצר משנות ה-1970. בעל תואר ראשון מטעם אוניברסיטת הרווארד. בשנת 1972 נישא לג'יל וורנר ולהם שלושה ילדים טד, אמנדה וקרולין. בשנת 2003 הזוג התגרש.

לוורנר בעלויות בכמה קבוצות ספורט הבולטות ביניהם הן סן דייגו פאדרס וליברפול.

ב-1 בדצמבר 2010 יצאה הודעה רשמית של קבוצת הכדורגל האנגלית ליברפול, על כך שוורנר רכש את הקבוצה עבור סכום של 300 מיליון פאונד.

== קישורים חיצוניים ==

קטגוריה:מפיקי טלוויזיה יהודים אמריקאים
קטגוריה:אנשי עסקים יהודים אמריקאים
קטגוריה:בעלי קבוצות כדורגל באנגליה
קטגוריה:בעלי קבוצות בייסבול
קטגוריה:בוגרי אוניברסיטת הווארד
קטגוריה:אמריקאים שנולדו ב-1950
נשמות תמימות

"נשמות תמימות" (באנגלית: Innocent Souls) הוא סרט אימה על-טבעי קולומביאני קצר אותו ביים, הפיק והסריט אלחנדרו לופז.<ref name=":0"></ref> הסרט הקצר נכלל ביקום הקולנועי של לזמן את הרוע,<ref name=":0" /> ועלילתו עוסקת בפעילות על-טבעית אותה חווים מספר נערים המחליטים ללכת ולבדוק מבנה בחושך ונתקעים שם בעקבות סופה שהתחוללה בחוץ.

הסרט פורסם ב-13 בנובמבר 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי".

== עלילה ==
הסרט מתחיל כאשר חבורת נערים נכנסים לתוך מבנה חשוך ונטוש, בעקבות סופה המתחוללת בחוץ מבלי שהם יכולים לצאת החוצה. בהמשך לכך, המבנה מתגלה כמחסן עתיק בו מאוחסנים חפצים שונים. כל חבורת הנערים מתעניינת במקום, ומתחילה לחפש בו דברים על מנת להעביר את הזמן – עת הסופה תחלוף.

באמצע הסרט, נשמע קול צחקוק של ילדה, הגורם לחבורת הנערים לפחד. לבסוף, אחד הנערים מחליט להתחקות אחר הקול, וכאשר הוא מנסה לפענח מאין הוא מגיע, הוא נחרד לגלות כי ישנה גופה בדיוק מאחוריו. מיד לאחר מכן, הוא בורח תוך שהוא צורח לחבריו שיש גופה המשמיעה קולות בתוך המבנה.

אלו לא מאמינים, ומיד ניגשים לבדוק האם הדבר נכון. כאשר הם חוזרים לאותו המקום בו ראה הנער את הגופה, הם נחרדים לגלות כי הדבר אכן נכון. הסרט מסתיים כאשר ניתן לראות ולשמוע את כל חבורת הנערים צורחים.

== הוצאה ==
הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו.<ref></ref>

== קישורים חיצוניים ==

==הערות שוליים==

קטגוריה:סרטי 2017
קטגוריה:סרטי אימה מ-2017
קטגוריה:היקום הקולנועי של לזמן את הרוע
קטגוריה:סרטי אימה על-טבעיים קולומביאניים
קטגוריה:סרטים בספרדית
קומת ביניים

קומת ביניים
קומת ביניים (באנגלית: Mezzanine) היא השוכנת בחלל גבוה בבניין, שחלקו מחולק לשתי קומות ושאינה תופסת את כל השטח האפשרי. קומת ביניים אינה נחשבת לאחת הקומות בבניין, ובדרך כלל אינה נחשבת בקביעת שטח רצפה מרבי.

==קישורים חיצוניים==

קטגוריה:בית מגורים
קטגוריה:אלמנטים אדריכליים
קו ויקטוריה

קו ויקטוריה (באנגלית: Victoria line) הוא קו ברכבת התחתית של לונדון, שעובר בין בריקסטון בדרום לונדון לבין בצפון מזרח העיר, דרך רובע וסט אנד. צבע הקו במפת הרכבת התחתית של לונדון הוא כחול בהיר. הקו נבנה בשנות ה-60 של המאה ה-20, והיה לקו הראשון בלונדון, שנבנה כולו מתחת לאדמה. בניית הקו נועדה להקל את העומס על קווים אחרים, בעיקר על קו פיקדילי ועל הקו הצפוני.

== היסטוריה ==
===תכנון===
ההצעה הראשונה להפעלת קו רכבת באזור זה הופיעה על תוכנית "מחוז לונדון" שפורסמה בשנת 1943. ב־1948 הציעה ועדת התחבורה הבריטית (BTC) הקמת קו חדש של רכבת תחתית, שיקל על העומס במרכז העיר.

===שם הקו===
השם "קו ויקטוריה" נקבע רק בשנת 1955; בתחילה הקו תוכנן להיקרא "קו וואלאמסון" או "קו וסט אנד", אך לבסוף בהחלטת מועצת המנהלים נקרא הקו "קו ויקטוריה".

תחנת פימליקו הייתה החלק האחרון של קו ויקטוריה להיפתח, והיא התחנה היחידה של הקו שאינה מחלף.]]
2009 צינור מלאי בוויקטוריה קו של Northumberland פארק דיפו

== נתונים ומספרים ==
קו ויקטוריה הוא הקו הראשון בלונדון שכל מסלולו עובר מתחת לקרקע. הוא נפתח בשנת 1968 והורחב משמעותית ב-2009. אורכו של הקו הוא 21 ק"מ והוא עוצר ב-16 תחנות. הקו משרת 200 מיליון נוסעים בשנה והוא הקו השישי העמוס ביותר. החל משנת 2017 התרחב השירות והתדירות עמדה לשתי דקות בין נסיעה לנסיעה ובשעות השיא ל־36 רכבות לשעה.

== מפה ==
למפת תחנות קווי הרכבת התחתית של לונדון המלאה ראו: [[מפת הרכבת התחתית של לונדון.|לא ממוסגר]]

== קישורים חיצוניים ==

* 

== הערות שוליים ==

קטגוריה:מנהרות מתחת לנהר התמזה
קטגוריה:וסטמינסטר: תחבורה
קטגוריה:קווי הרכבת התחתית של לונדון
פסילוציב קובנסיס

פסילוציב קובנסיס (שם מדעי: Psilocybe cubensis) הוא מין של פטריות פסיכדליות אשר התרכובות הפעילות העיקריות שבהם הן פסילוציבין ופסילוצין. ידועות בשמן העממי פטריות קסם. שייכות למשפחת Hymenogastraceae של פטריות. בעבר היו ידועות בשם Stropharia cubensis. זוהי פטריית הפסילוציבין הידועה ביותר עקב תפוצתה הרחבה וקלות הגידול שלה.

== טקסונומיה ושמות ==
המין תואר לראשונה ב-1906 כסטרופריה קובנסיס על ידי פרנקלין סומנר ארל בקובה. בשנת 1907 הוא זוהה מין הפטרייה כ-Naematoloma caerulescens על ידי נרסיס תיאופיל פטויארד, ואילו בשנת 1941 נקרא Stropharia cyanescens על ידי ויליאם מריל בפלורידה. שמות שונים אלה אוחדו מאוחר יותר למין פיסלוציב קובנסיס.

השם פסילוציב נגזר מהשורש היווני ״פסילוס״ (ψιλος) ו״קובה״(κυβη) אשר משמעותם בעברית היא "ראש מוגבה (או גבוה)". קובנסיס פירושו "מגיע מקובה", ומתייחס אל האזור המקורי שפורסם על ידי ארל.

פסילוציב קובנסיס

== שימוש פסיכדלי ואנתאוגני ==
Psilocybe cubensis
פסילוציב קובנסיס היא כנראה הפטריה הידועה ביותר הגורמת לחוויות פסיכדליות לאחר בליעתה. התרכובות הפסיכואקטיביות העיקריות שלה הן:
* פסילוציבין (4-phosphoryloxy- N, N -dimethyltryptamine)
* פסילוצין (4-הידרוקסי N, N -dimethyltryptamine)
* Baeocystin (4-phosphoryloxy- N- methyltryptamine)
* Norbaeocystin (4-phosphoryloxytryptamine)

ריכוזי הפסילוציבין והפסילוצין שנקבעו על ידי כרומטוגרפיה נוזלית בעלת ביצועים גבוהים, הם בטווח של 0.14-0.42% ו- 0.37-1.30% (משקל יבש) בכל הפטרייה, 0.17-0.78% ו- 0.44-1.35% בכובע ו 0.09 ו-0.30% / 0.05-1.27% בגזע, בהתאמה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פטריות בסיסה
קטגוריה:סמים פסיכדליים
קטגוריה:פטריות שתוארו ב-1948
לואיז אליזבת ד'אורליאן

לואיז אליזבת ד'אורליאן (בצרפתית: Louise Élisabeth d'Orléans; 11 בדצמבר 1709 – 16 ביוני 1742) הייתה בתו של פיליפ השני, דוכס אורליאן ואשתו של לואיס הראשון, מלך ספרד.

==ביוגרפיה==
לואיז אליזבת נולדה ב-11 בדצמבר 1709 בארמון ורסאי, לפיליפ השני, דוכס אורליאן ולפרנסואז מארי דה בורבון, בתם של לואי הארבעה עשר, מלך צרפת ומאדאם דה מונטספן. לואיז אליזבת הייתה בקשר טוב מאוד עם אחיה לואי, דוכס שארטר, אשר קיבל את התואר דוכס אורליאן לאחר מות אביהם בשנת 1723.

שלט האצולה של לואיז אליזבת כמלכת ספרד
בשנת 1718 פרצה מלחמת הברית המרובעת, ובשנת 1720 הציע פליפה החמישי, מלך ספרד לשעות שלום, ולחתן את בתו מריאנה ויקטוריה מספרד עם לואי החמישה עשר, מלך צרפת, ואילו בנו לואיס, נסיך אסטוריאס יתחתן עם בתו של פיליפ השני, דוכס אורליאן - עוצר הממלכה. ואכן ההסכם נחתם, וב-20 בינואר 1722 התחתנה לואיז אליזבת עם לואיס, נסיך אסטוריאס.

ב-15 בינואר 1724 ויתר חותנה פליפה החמישי, מלך ספרד על הכתר, ובעלה הוכתר כלואיס הראשון, מלך ספרד. מצבה הנפשי של לואיז אליזבת לא היה יציב, והיא הייתה מסתובבת לעיתים קרובות ערומה ומוזנחת, ועם הזן מצבה הלך והחמיר. כתוצאה מכך, לאחר מות בעלה בפתאומיות ב-31 באוגוסט 1724, ביטל חותנה את הנישואים ושלח אותה בחזרה לצרפת, שם סירב לה דודנה לואי החמישה עשר להתגורר בארמון ורסאי.

לואיז אליזבת עברה להתגורר עם אמה בטירת ונסן ובארמון לוקסמבורג, ועד מהרה התגלע ויכוח בינה לבין אחותה שרלוט אגליי, דוכסית מודנה, בשל דרישתה לקבל מעמד יותר גבוה מאחותה, זאת בשל העובדה שהיא מלכה לשעבר. ב-16 ביוני 1742 מתה לואיז אליזבת בארמון לוקסמבורג, והיא בת 32 שנים בלבד.

==אילן יוחסין==

==קישורים חיצוניים==

* 

קטגוריה:בית אורליאן
קטגוריה:ילידות 1709
קטגוריה:נפטרות ב-1742
מימן נוזלי

מיכל מימן גדול בתא ואקום במרכז המחקר לואיס 1967
מימן נוזלי (LH2) הוא היסוד הכימי מימן במצב צבירה נוזל.

כאשר המימן בטמפרטורת החדר הוא נמצא במצב צבירה גז, כדי שמימן יתקיים במצב צבירה נוזל, הוא חייב להיות מקורר לנקודה קריטית של 240.15– מעלות צלזיוס. אך כדי שמימן יהפוך לנוזלי לחלוטין בלי לרתוח בלחץ אטמוספירי, הוא צריך להיות מקורר לטמפרטורה של 252.87– מעלות צלזיוס (20.28 מעלות קלווין ; 432.17– מעלות פרנהייט).
כמו בכל גז, אחסון המימן במצב צבירה נוזל תופס פחות מקום מאחסונו במצב צבירה גז בלחץ ובטמפרטורה נורמליים. לעומת זאת, צפיפות המימן הנוזלי נמוכה מאוד בהשוואה לדלקים נפוצים.
לאחר שעובה, יכול המימן להישאר נוזלי, אם הוא מאוחסן במיכלים מבודדים תרמית בלחץ.

== היסטוריה ==
בשנת 1885 פרסם זיגמונט פלורנטי ורובלסקי את הטמפרטורה לעיבוי מימן: 240.15– מעלות צלזיוס; בלחץ של 13.3 אטמוספירות ; ואת נקודת הרתיחה: 250.15– מעלות צלזיוס.

המימן עובה לראשונה בשנת 1898 על ידי ג'יימס דיואר על ידי שימוש בקירור רגנרטיבי ועל ידי ההמצאה שלו - תרמוס.
הצורה היציבה של המימן הנוזלי (פראהידרוגן) הושגה על ידי פל הארטק וקארל פרידריך בונהופר ב-1929.

== שימושים ==
מימן נוזלי הוא דלק נפוץ לטילים ורקטות. נאס"א וחיל האוויר של ארצות הברית מפעילים מספר רחב של מיכלי מימן נוזלי עם קיבולת של עד 3.8 מיליון ליטרים ליחידה.
במרבית מנועי הרקטות המונעים על ידי מימן נוזלי, המימן הנוזלי מקרר תחילה את הזרבובית וחלקים אחרים במנוע ולאחר מכן מעורבב עם מחמצן - בדרך כלל חמצן נוזלי ונשרף כדי להפיק מים עם עקבות של אוזון ומימן על-חמצני. מימן נוזלי יכול לשמש דלק עבור מנוע בעירה פנימית או תא דלק. צוללות שונות וכלי רכב פרטיים המתודלקים במימן נבנו באמצעות שיטה זו של תדלוק במימן.

הפצצה התרמו-גרעינית הראשונה, אייבי מייק, השתמשה בדאוטריום נוזלי (מימן -2), לצורך מיזוג גרעיני.
==ראו גם==
* הליום נוזלי
* מימן כבד
==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מימן
קטגוריה:דלק
קטגוריה:נוזל קירור
מארי קלוטילד, נסיכת צרפת

מארי קלוטילד, נסיכת צרפת (בצרפתית: Marie Clotilde de France; 23 בספטמבר 1759 - 7 במרץ 1802) הייתה אחותו של לואי השישה עשר, מלך צרפת ואשתו של קרלו אמנואלה הרביעי, מלך סרדיניה.

== ביוגרפיה ==
===ראשית חייה===
מארי קלוטילד נולדה ב-23 בספטמבר 1759 בארמון ורסאי, ללואי, דופן צרפת, בנו של לואי החמישה עשר, מלך צרפת, ולמריה יוזפה, נסיכת סקסוניה, בתם של אוגוסט השלישי, מלך פולין ומריה יוזפה, ארכידוכסית אוסטריה. בשנת 1765 מת אביה, ואחיה לואי אוגוסט הפך לדופן צרפת, ובשנת 1767 מתה גם אמה משחפת. אליזבת התחנכה על ידי מאדאם דה מרסן, יחד עם אחותה אליזבת, אולם מכיוון שאליזבת לא התייחסה ללימודים ברצינות, העדיפה מאדאם דה מרסן את קלוטילד על פני אליזבת, ובעקבות כך חל קרע בין האחיות. היחסים ביניהם השתפרו לאחר שקלוטילד טיפלה באליזבת בעת שחלתה, ואף סייעה לה בלימודים. בשנת 1770 התחתן אחיה לואי אוגוסט עם מריה אנטוניה, ארכידוכסית אוסטריה, אשר מיד עם הגיעה לצרפת נקשרה מאוד לאליזבת, ובעקבות כך לא אהבה קלוטילד את מארי אנטואנט. בשנת 1774 מת סבה לואי החמישה עשר, מלך צרפת, ואחיה לואי השישה עשר, מלך צרפת עלה לשלטון במקומו.

===נסיכת פיימונטה===
אף על פי שקלוטילד שאפה להיות נזירה, אחיה רצה בברית עם ממלכת סרדיניה, ולכן ב-30 בספטמבר 1775 התחתנה מארי קלוטילד עם קרלו אמנואלה, נסיך פיימונטה. הפרידה ממנה הייתה מאוד קשה לאחותה אליזבת, והשתיים בקושי הסכימו להיפרד האחת מהשנייה. אף על פי שהתחתנו בנישואים פוליטיים, היו בין השניים יחסי אהבה חמים, אולם לא היו להם ילדים, ולכן לאחר 8 שנות נישואים ביקשה קלוטילד להפסיק לקיים יחסי מין ולחיות בצניעות. קלוטילד נקשרה מאוד לגיסותיה מריה תרזה, דוכסית אאוסטה ומריה אנה מסבויה, דוכסית שאבלה, והייתה מאוד פופולרית בקרב הציבור.

בשנת 1789 פרצה המהפכה הצרפתית, ועד מהרה התמלאה טורינו במהגרים צרפתים אריסטוקרטיים, אשר לא היו אהודים על הציבור המקומי, וגרמה לסכסוך בין ממלכת סרדיניה לצרפת. בסוף 1789 הגיע לטורינו אחיה שארל, רוזן ארטואה, ובשנת 1791 הגיעו גם דודותיה מארי אדלייד, נסיכת צרפת וויקטואר, נסיכת צרפת. הוצאתם להורג של אחיה לואי השישה עשר, מלך צרפת וגיסתה מארי אנטואנט השפיעו עליה קשות, אולם הוצאתה להורג של אחותה האהובה אליזבת גרמה לה לזעזוע עמוק, ובעקבות כך היא החלה להתלבש אך ורק בשמלות צמר פשוטות, גזזה את שערה ושמה עליו כובע פשוט, זנחה את כל תכשיטיה, והפסיקה ללכת לתיאטרון ולאופרה.

===מלכת סרדיניה===
בשנת 1796 מת חמיה ויטוריו אמדאו השלישי, מלך סרדיניה, ובעלה הוכתר כקרלו אמנואלה הרביעי, מלך סרדיניה. בעקבות תבוסת צבא סרדיניה על ידי נפוליאון, נאלץ קרלו אמנואלה להסכים לתנאי חוזה פריז מ-1796 שאיפשרו לנפוליאון מעבר חופשי בשטח הממלכה. ב-6 בדצמבר 1798 כבש הגנרל המהפכני הצרפתי ברתלמי קתרין ז'ובר את טורינו, וגירש ממנה את קרלו אמנואלה וקלוטילד, שנמלטו אל האי סרדיניה, וויתרו על נחלותיהם ביבשת. בעת שהותם בסרדיניה ניהלה למעשה קלוטילד את הממלכה, ותמכה בבעלה כל העת שלא יתפטר מתפקידו לטובת אחיו. בספטמבר 1800 עזבו קרלו אמנואלה וקלוטילד את סרדיניה לפירנצה, משום שהברית הרוסית-אוסטרית במלחמה נגד צרפת גברה על תקוותיהם לשובם לטורינו, אך קרב מרנגו גרם להם להימלט לרומא ואחר כך לנאפולי, שם נשארו מנובמבר 1800 עד מרץ 1801 לפני שחזרו לרומא. בעת שהותם ברומא הם חיו כאורחים של עשירים ממשפחת קולונה, ובמאי 1801 הם חזרו לנאפולי. ב-7 במרץ 1802 מתה מארי קלוטילד, ובעקבות כך החליט קרלו אמנואלה ב-4 ביוני 1802 להתפטר לטובת אחיו ויטוריו אמנואלה הראשון, מלך סרדיניה.

==אילן יוחסין==

==קישורים חיצוניים==

קטגוריה:ילידות 1759
קטגוריה:בית בורבון
קטגוריה:נפטרות ב-1802
אורית בראון

אורית בראון (נולדה ב-17 בנובמבר 1975) היא ג'ודוקא עבר ישראלית אשר התחרתה בקטגוריית המשקל עד 57 ק"ג. היא 13 פעמים אלופת ישראל וייצגה את ישראל באולימפיאדת סידני 2000.

==ביוגרפיה וקריירה==
בראון החלה להתאמן בג'ודו בגיל 7 בעידוד אמה פטרישיה, ג'ודוקא בעלת חגורה שחורה בג'ודו דאן 6. בראון התאמנה תחת הדרכתה של יעל ארד.

בשנת 1997 היא זכתה במדליית זהב בטורניר 'Swedish Open Göteborg' לאחר שניצחה בגמר את ייני ניברג השוודית. בשנת 1998 היא זכתה בטורניר מוסקבה היוקרתי (Moscow International Tournament) כאשר ניצחה בגמר את אולגה פדוסנקו הרוסייה. באותה השנה היא סיימה במקום השביעי באליפות אירופה שנערכה באוביידו. באליפות העולם בשנת 1999 שנערכה בברמינגהאם, בראון סיימה במקום השביעי.

בראון ייצגה את ישראל באולימפיאדת סידני 2000 והתחרתה בקטגוריית המשקל עד 57 ק"ג. היא התחילה אוטומטית בסיבוב השני אך הפסידה למריזבל לומבה הבלגית.

זמן קצר לאחר האולימפיאדה היא עברה לקטגוריית המשקל עד 63 ק"ג ובשנים 2000 ו-2001 היא זכתה במדליית הארד בטורניר 'British Open Birmingham'. ביוני 2001 היא זכתה במדליית ארד בטורניר 'German Open Bonn'.

במהלך הקריירה בראון זכתה ב-13 אליפויות ישראל רצופות בין השנים 1990–2002. בדצמבר 2001 היא הודיעה שהיא פורשת מתחרויות בינלאומיות ומנבחרת ישראל ותמשיך להתחרות במסגרות מקומיות. מאוחר יותר היא פרשה מג'ודו.

==קישורים חיצוניים==

==הערות שוליים==

קטגוריה:ג'ודוקא ישראליות
קטגוריה:משתתפות ישראליות באולימפיאדת סידני (2000)
קטגוריה:נשים ג'ודוקא באולימפיאדת סידני (2000)
קטגוריה:ישראליות שנולדו ב-1975
קטגוריה:ישראלים שנולדו ב-1975
איגוד נהגי הגרנד פרי

איגוד נהגי הגרנד פרי (באנגלית: Grand Prix Drivers' Association (GPDA)) הוא איגוד העובדים הייצג את נהגי אליפות הפורמולה 1. האיגוד נוסד בשנת 1961 ופעל עד שנת 1982. בשנת 1994 חודשה פעילותו. אלכסנדר וורץ מכהן כיו"ר הארגון הנוכחי, מאז שנת 2014.

==היסטוריה==
איגוד נהגי הגרנד פרי נוסד בשנת 1961. בבחירות שערכו חברי האיגוד נבחר סטירלינג מוס לתפקיד יו"ר הארגון הראשון. מטרותיו הראשוניות של הארגון היו להשיג ייצוג בוועדת הספורט הבינלאומית (Commission Sportive Internationale) של הפדרציה הבינלאומית לרכב (FIA), שבאותו הזמן היה הגוף המפקח על הספורט. חברי האיגוד פעלו במטרה לשפר את תקני הבטיחות הן של הנהגים והן של הצופים. עונת 1982 חלו שינויים במבנה הגופים המארגנים את התחרות, זאת בעקבות הסכסוך שפרץ בין ארגון יצרני הפורמולה אחד (FOCA) והפדרציה. כתוצאה מכך פורק האיגוד.

מותם של רולנד רצנברגר ואיירטון סנה במהלך גרנד פרי סן מרינו בשנת 1994 הוביל את ניקי לאודה וגרהרד ברגר להקים מחדש את האיגוד. באופן אירוני, היה זה סנה שהציע להקים מחדש את האיגוד יום אחד לפני שנהרג וזאת בעקבות התאונה בה נפצע רובנס באריקלו במהלך האימון המקדים למרוץ. בשנת 1996 נרשם האיגוד כחברה מסחרית בבריטניה - "איגוד נהגי הגרנד פרי בע"מ". האיגוד קבע לעצמו חוקה ופתח משרד קבוע במונקו.

==חברות והנהגה==
החברות בארגון היא וולנטרית. נהג המבקש להצטרף נדרש לשלם דמי חבר בסך 2,000 ליש"ט. חברי האיגוד בוחרים את בעלי התפקידים. כיום ישנם שלושה נהגים המשמשים כדירקטורים: סבסטיאן פטל, ג׳ורג׳ ראסל, ואלכסנדר וורץ, המהמש כיו"ר האיגוד.

===רשימת מנהיגי האיגוד===
{|class="wikitable"
|-
! יושב ראש
! שנות פעילות
|-
| סטירלינג מוס
| 1961–1963
|-
| ג'ו בונייה
| 1963–1971
|-
| ג'קי סטיוארט
| 1972–1978
|-
| ג'ודי שכטר
| 1979–1980
|-
|-
| דידייה פירוני
| 1980–1982
|-
| האיגוד לא היה פעיל
| 1982–1994
|-
| מיכאל שומאכר
| 1994–2005
|-
| דייוויד קולטהרד
| 2005–2006
|-
| ראלף שומאכר
| 2006–2008
|-
| פדרו דה לה רוסה
| 2008–2010, 2012–2014
|-
| ניק היידפלד
| 2010
|-
| רובנס באריקלו
| 2010–2012
|-
| אלכסנדר וורץ
| 2014–הווה
|}

==מחלוקות==
במהלך עונת 2005 הפך האיגוד למעורב מאוד בפוליטיקה של הפורמולה 1. במהלך ההכנות לקראת גרנד פרי ארצות הברית באותה השנה אירועי ממספר תאונות לרכבי קבוצות שעשו שימוש בצמיגי מישלן. בעקבות האירועים החליטו מרבית הנהגים לפרוש מהמרוץ. רק שישה נהגים מתוך עשירם התחרו בסופו של דבר. בעקבות המרוץ הוציא האיגוד הודעת תמיכה בקבוצות שסירבו להתחרות. על ההצהרה חתמו מרבית הנהגים, אך מיכאל שומאכר סירב להצטרף אליהם. בעקבות ההודעה בוטלה פגישה בין נציגי האיגוד ומקס מוזלי, נשיא הפדרציה, שתוכננה להתקיים בגרנד פרי בריטניה. מוזלי טען שההודעה שפרסם דייוויד קולטהרד הייתה "עיוות" של מטרות הפגישה ובהתססת הרוחות. בתגובה האשים האיגוד את מוזלי בסיכון בטיחותם של הנהגים.

בשנת 2010, לקראת חזרתו של שומאכר לאליפות לאחר הפרישה הראשונה, הכריז כי לא יצטרף לאיגוד. בעקבות שכנוע של פליפה מאסה הסכים, בסופו של דבר, להיות "חבר שקט".

==הישגים==
פעילות האיגוד הובילה לפסילת המסלולים בספא-פרנקוצ'אמפס בשנת 1969 ונורבורגרינג בשנת 1970 בעקבות בעיות בטיחות שהתגלו במסלולים.

בשנת 2015 פעלו האיגוד והאתר Motorsport.com בשיתוף פעולה על מנת לאפשר לאוהדי הספורט להשמיע את דעתם בסקר גדול שנערך ברחבי העולם.

==הערות שוליים==

קטגוריה:פורמולה 1
סמלים אסטרונומיים

גרמי השמיים מתוך כתב עת גרמני מ-1850]]
סמלים אסטרונומיים (או סמלים פלנטרים) הם סמלים מופשטים המייצגים גופים אסטרונומיים. הסמלים הללו הופיעו לראשונה בכתבי פפירוס יווניים בעת העתיקה. סמלים חדשים יותר הופיעו בעקבות גילויים חדשים ופריצות דרך בחקר החלל בין המאה ה-18 למאה ה-20.
פעם, השתמשו בסמלים הללו לעיתים קרובות אסטרונומים מקצועיים, חובבי אסטרונומיה, אלכימאים ואסטרולוגים. כיום, משתמשים בסמלים בעיקר אסטרולוגים, אך עדיין ניתן לראותם לעיתים בכתבים אסטרונומיים, במיוחד את סמלי השמש וכדור הארץ.

==סמלים במערכת השמש==
===השמש סמל השמש===
הסמל נוצר מהירוגליף מצרי. בימי הביניים סימל זהב ויום ראשון (היום שהרומאים הקדישו לכוכב חמה).

===הירח סמל הירח===
הסמל נוצר מהירוגליף מצרי. בימי הביניים סימל כסף ויום שני.

===כוכב חמה סימול אסטרונומי של כוכב חמה===
היוונים קראו לו הרמס על שמו של שליח האלים המתווך בין העולם של החיים לעולם המתים. הרמס הוא אל המזל והרווח, אל המקרה ובלתי צפוי. מגן על נוודים ונוסעים. הרומאים קראו לו מרקוריוס הסמל מהווה "מקל השליח" עם שני נחשים הכרוכים סביבו. בימי הביניים סימל כסף מהיר (כספית) ויום רביעי.

===נגה סימול אסטרונומי של נוגה===
הרומאים קראו לו ונוס על שמה של אלת היופי והאהבה. בהתחלה הסמל היה ללא קו אופקי וסימל מראה או שרשרת. בימי הביניים סימל נחושת החומר ממנו המראות היו עשויות, ויום שישי. בביולוגיה הוא סמל של נקבה (בשימוש מהמאה ה-18).

===כדור הארץ סימול אסטרונומי של כדור הארץ===
סמל נוצרי. בשימוש מהמאה ה-16, המאה בה הוכח כי כדור הארץ הוא כוכב לכת מן השורה ולא מרכז היקום.

===מאדים סימול אסטרונומי של מאדים===
הרומאים קראו לו מארס על שמו של אל המלחמה בשל צבעו האדמדם הדומה לדם. הסמל מהווה מגן וכידון של מארס. בימי הביניים סימל ברזל ויום שלישי. בביולוגיה הוא הסמל של זכר (בשימוש מהמאה ה-18).

===צדק סימול אסטרונומי של צדק===
הסמל נוצר מאות יוונית Z (זטא) הקו האנכי נוסף בסוף המאה ה-15. הרומאים קראו לו יופיטר על שמו של האל הראשי (בדומה לזאוס אצל היוונים). בימי הביניים סימל אבץ ויום חמישי. בביולוגיה הוא סמל של צמח רב-שנתי.

===שבתאי סימול אסטרונומי של שבתאי===
אריסטו, פילוסוף מיוון העתיקה, קרא לו קרונוס על שם בנו של אורנוס, אל השמיים. הרומאים קראו לו סטורן על שמו של אל החקלאות. את סטורן ציירו עם חרמש או מגל, אותו ניתן לראות על הסמל. בימי הביניים סימל עופרת ויום שבת (היום שהרומאים הקדישו לסטורן).

===אורנוס סימול אסטרונומי של אורנוס===
כוכב הלכת השביעי שהתגלה על ידי אסטרונום אנגלי בשם ויליאם הרשל בשנת 1781. הוא קיבל את שמו של אל השמיים אורנוס. פירושו של הסמל: "פלנטה של הרשל. (ראה שתי אותיות H-Herschel).

===נפטון סימול אסטרונומי של נפטון===
קיומו של כוכב הלכת השמיני התגלה באופן תאורטי על ידי שני האסטרונומים הגרמניים אדמס ולוורייר בשנת 1846 לפני שנצפה פיזית על ידי טלסקופ באותה השנה. הוא מסמל שרביט של נפטון, מלך הים אצל הרומאים.

===פלוטו סימול אסטרונומי של פלוטו===
כוכב הלכת הננסי (הוצא מכוכבי הלכת בשנת 2005) התגלה במצפה הכוכבים של האסטרונום האמריקאי פרסיוול לוול בשנת 1930. הוא קיבל את שמו של אל המלכות התת-קרקעית. פירושיו של הסמל: 1. שתי האותיות הראשונות בשמו של הכוכב בשפה האנגלית. 2. ראשי-התיבות של שמו של מגלה הכוכב פרסוויל לוול בשפה האנגלית.

==קישורים חיצוניים==

==הערות שוליים==

קטגוריה:אסטרונומיה
קטגוריה:סמלים
בניין המשרדים של בית הנבחרים פורד

בניין המשרדים של בית הנבחרים פורד או בניין המשרדים פורד או בניין פורד (באנגלית: Ford House Office Building) הוא אחד מארבעת בנייני המשרדים המשמשים את עובדי בית הנבחרים של ארצות הברית הבניין ממוקם על גבעת הקפיטול בוושינגטון די. סי., בירת ארצות הברית.

בניין המשרדים פורד הוא בניין המשרדים היחיד של בית הנבחרים שאינו מחובר מתחת לאדמה (באמצעות הרכבת התחתית של קפיטול ארצות הברית) לאחד מבנייני המשרדים האחרים או לקפיטול עצמו, ובניין המשרדים היחיד של בית הנבחרים שאינו מכיל משרדים של חברי בית הנבחרים של ארצות הברית. הבניין משמש בעיקר את צוותי ועדות בית הנבחרים של ארצות הברית, וכן את משרדו של אדריכל הקפיטול, את משרד התקציב של קונגרס ארצות הברית, ואת הוועדה לביטחון ולשיתוף פעולה באירופה של בית הנבחרים.

== היסטוריה ==

לפני בנייתו של בניין פורד היו ממוקמים באתר זה "בית הספר בל" (Bell School) ו"כנסיית ציון ווסלי" (Zion Wesley Chapel). בנייתו החלה בשנת 1939 במסגרת תוכנית מנהל פרויקטי העבודה של ארצות הברית, והוא היה לבניין המשרדים הפדרלי הראשון שנבנה בוושינגטון. בתכנון, נועד המבנה לתת שירותי אחסון למשרדים אחרים שהוקמו ברחבי הבירה, מתוך כוונה שהקמתו תהיה מהירה וזולה (בזמן שבנייני משרדים מפוארים ויקרים יותר נבנים במקביל).

בראשיתו שימש המבנה את לשכת מפקד האוכלוסין של ארצות הברית בשנים 1942–1940.
לאחר מכן, שימש הבניין את יחידת ההדפסה הסמויה של ה-FBI. בבניין אוחסנו אלפי רשומות טביעות אצבע שבאותה עת, בהיעדר טכנולוגיות מתקדמות, הצריכו טכניקות חיפוש ידניות כדי למצוא התאמה. יחידה זו של ה-FBI הייתה בין היחידות הראשונות שעברו לבניין ג'יי אדגר הובר עם השלמת בנייתו ב -1974.

לאחר עזיבת ה-FBI את המבנה, הוא נרכש על ידי אדריכל הקפיטול ושמו שונה ל-"אגף 2 של בית הנבחרים" (House Annex-2).

בסוף שנות השמונים, הורשו המפלגות הדמוקרטיות והרפובליקניות לשנות את שמו של הבניין. הרפובליקנים, אז במיעוט, בחרו לשנות את שמו של הבניין לשמו הנוכחי - "בניין פורד", על שם נשיא ארצות הברית לשעבר ג'רלד פורד, ואילו הדמוקרטים במקביל בחרו לשנות את שם "אגף 1 של בית הנבחרים" (House Annex-1) ל"בניין אוניל" על שם יושב ראש בית הנבחרים טיפ או'ניל.

== קישורים חיצוניים ==
* 
* [http://www.aoc.gov/history/capitol-hill תולדות גבעת הקפיטול], כולל סרטון אנימציה של בניית מבני קומפלקס הקפיטול
* [http://www.capitol.gov/#MAP_2010061493794 מפה אינטראקטיבית של קומפלקס הקפיטול]

==הערות שוליים==

פורד
פורד
קטגוריה:וושינגטון די. סי.: בנייני משרדים
סיפור מכור (שיר)

"סיפור מכור" הוא סינגל שהוקלט על ידי הזמרת הישראלית מאיה בוסקילה. השיר יצא לאור במרץ 2004, כסינגל השני מתוך אלבומה הראשון וכשיר הנושא, סיפור מכור.
השיר הולחן ונכתב על ידי ירון כהן.

== הצלחה וקליפ ==
עד לפני יציאת הסינגל השלישי מהאלבום ("הלב"), לא זכו שני השירים הראשונים של בוסקילה ליחס רב מתחנות הרדיו. בעקבות זאת כמו הסינגל הראשון שלה, גם "סיפור מכור" לא זכה להצלחה משמעותית תחילה, אך הצליח להתברג בעשירייה הפותחת של רשת ג' (מקום 10) ובמצעד השנתי של התחנה דורג במקום ה-8.
לקראת צאתו כסינגל יצא עם השיר וידאו קליפ, שבו בוסקילה מעלה זכרונות מאהבה נכזבת. בהמשך הקליפ היא עובדת כמלצרית המפתחת שיחה עם בחור, מלווה עימו והסצנה הסופית בה נראה שהוא מנהל קשר עם בחורה אחרת ובוגד בה, לאורך הקליפ היא נראית שרה עם מיקרופון במסעדה את מילות השיר, הקליפ שודר רבות בערוץ 24, אך אינו מופיע בערוץ היוטיוב של בוסקילה.
ב-2014 העלתה לעמוד היוטיוב שלה קליפ הופעה, שבה היא שרה את השיר, ואת גרסת האודיו של השיר מהאלבום. מונה הצפיות של הקליפ שנכון למאי 2019 עומד על 700,000 צפיות ויותר (כמות הצפיות הגדולה ביותר בעמוד שלה).
באותה שנה ביצעה דואט עם הזמר אייל גולן של השיר.
למרות חוסר ההצלחה היחסי בתקופת שחרורו, רבים מחשיבים אותו כשיר הטוב ביותר של בוסקילה.

== מיקומי שיא ==

== קישורים חיצוניים ==

* [https://www.youtube.com/watch?v=OtWmoUp7WyY הופעת השיר סיפור מכור] באתר יוטיוב
* [https://www.youtube.com/watch?v=aNDSMpFj-ow השיר סיפור מכור] באתר יוטיוב
* [https://www.youtube.com/watch?v=zcfXMgMfHmE דואט עם אייל גולן לשיר סיפור מכור] באתר יוטיוב
* [http://flix.tapuz.co.il/v/watch-2930439-.html סיפור מכור הקליפ הרשמי] באתר פליקס

קטגוריה:שירי 2004
קטגוריה:סינגלים מ-2004
קטגוריה:שירי מאיה בוסקילה
קטגוריה:שירים בעברית
קטגוריה:שירים על כאב לב
קטגוריה:סינגלים בהוצאת הד ארצי